S-451/2021

Mál þetta, sem dómtekið var 10. mars sl., er höfðað með ákæru, útgefinni af lögreglustjóranum á höfuðborgarsvæðinu 26. janúar 2021, á hendur B-kk-þgf Í-kk-þgf Þ-kk-þgf, kt. [...], [...], Reykjavík, fyrir fíkniefnalagabrot með því að hafa, þriðjudaginn 22. maí 2018, í íbúð við Fífurima [...]í Mosfellsbæ, haft í vörslum sínum 699,60 gaf kannabislaufum, 3.753,54 gaf kannabisfræjum, 86,44 gaf kannabisplöntuhlutum, 1.538,98 gaf kannabisstönglum, 781,56 gaf maríhúana og 29 kannabisplöntur, sem ákærði hafði ræktað um nokkurt skeið fram til þess dags.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 3.753,54 grömmum af kannabisfræjum, 699,60 grömmum af kannabislaufum, 86,44 grömmum af kannabisplöntuhlutum, 1.538,98 grömmum af kannabisstönglum, 781,56 grömmum af maríhúana og 29 kannabisplöntum sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á einni vatnsdælu, tveimur loftsíum, fjórum viftum, sex gróðurhúsalömpum, tveimur tímarofum og tveimur straumbreytum, sem lögregla lagði hald á samkvæmt heimild í 7. mgr. 5. gr. sömu laga.

Við þingfestingu málsins var fallið frá þeim hluta ákæru sem snýr að vörslum og upptöku á 3.753,54 grömmum af kannabisfræjum.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Í ákæru eru brot ákærða ranglega kveðin hafa verið framin í Fífurima [...] í Mosfellsbæ en ekki í Fífurima [...] í Reykjavík eins og rétt er. Með vísan til 1. mgr. 180. gr. laga nr. 88/2008 um meðferð sakamála er ekki talið varhugavert að sakfella ákærða þrátt fyrir framangreint enda þykir vörn ákærða í engu vera áfátt vegna þessa atriðis.

Á kærði er fæddur [...]. Samkvæmt framlögðu sakavottorði, dagsettu 20. janúar 2021, hefur hann ekki sætt refsingu áður.

Við ákvörðun refsingar verður litið hreins sakaferils ákærða og greiðrar játningar ákærða fyrir dómi og á rannsóknarstigi. Horfir hvoru tveggja ákærða til málsbóta. Þá er nokkuð um liðið síðan atvik áttu sér stað og verður ákærða ekki kennt um þann drátt sem orðið hefur á meðferð málsins. Þegar þessi atriði eru virt þykir refsing ákærða hæfilega ákveðin fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 699,60 grömm af kannabislaufum, 86,44 grömm af kannabisplöntuhlutum, 1.538,98 grömm af kannabisstönglum, 781,56 grömm af maríhúana og 29 kannabisplöntur auk vatnsdælu, tveggja loftsía, fjögurra vifta, sex gróðurhúsalampa, tveggja tímarofa og tveggja straumbreyta sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef Á-kk-ef, 94.240 krónur krónur, að meðtöldum virðisaukaskatti, og 162.246 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir H-kk-þf G-kk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Í-kk-nf Þ-kk-nf, sæti fangelsi í 2 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 699,60 grömm af kannabislaufum, 86,44 g römm af kannabisplöntuhlutum, 1.538,98 grömm af kannabisstönglum, 781,56 grömm af maríhúana og 29 kannabisplöntu r, ein vatnsdæla, tvær loftsíur, fjórar viftur, sex gróðurhúsalampar, tveir tímarofar og tveir straumbreytar.

Ákærði greiði málsvarnarþóknun skipaðs verjanda síns, G-kk-ef Á-kk-ef, 94.240 krónur og 162.246 krónur í annan sakarkostnað.

A-kvk-nf S-kvk-nf